รบกวนสอบถามค่ะ ....พอดีมีอาการปวดบริเวณก้นกบร้าวลงมาที่ขาข้างซ้าย เบื้องต้นมีไปพบแพทย์ที่โรงพยาบาล ทางโรงพยาบาลให้ยาแก้ปวด คลายกล้ามเนื้อมาทาน และฉีดยาแก้ปวด ให้ แต่ผ่านไป 1 อาทิตย์ อาการปวดยังไม่หาย ยังปวดอยู่ทุกวัน ไม่สามารถนั่งได้ เหมือนน้ำหนักลงแล้วจะปวด ลุกเดินไม่ได้ พอน้ำหนักลงเท้าก็ปวดเช่นกัน ทางแจ้งว่ากล้ามเนื้ออักเสบ แต่ทานยาที่ให้ก็ยังไม่ดีขึ้นเลย พอจะมีคำแนะนำหรือวิธีการรักษาไหมค่ะขอบค่ะ
สวัสดีค่ะ อาการปวดบริเวณก้นกบร้าวลงมาที่ขาซ้ายดังกล่าวมา สาเหตุที่พบได้บ่อยที่สุดก็คือเรื่องของกล้ามเนื้อหรือเส้นเอ็นอักเสบ จากการใช้งานผิดท่า หรือใช้งานมากเกินไปจนมีการตึงตัวของกล้ามเนื้อ สาเหตุอื่นๆเช่น ปวดจากปลายเส้นประสาทอักเสบ มักปวดจี๊ดๆร้าวลงไปตามแนวเส้นประสาท ปวดจากนรองกระดูกกดทับเส้นประสาท ทำให้ปวดมากบริเวณหลัง อาจมีกล้ามเนื้อขาอ่อนแรง การขับถ่ายผิดปกติคือเหมือนกลั้นอุจจาระหรือปัสสาวะไม่ได้ เป็นต้นเบื้องต้นนั้น ควรพักการใช้งานก่อนเป็นอันดับแรก ฝึกยืดเหยียดกล้ามเนื้อที่ขา รับประทานยาแก้ปวดเพื่อบรรเทาอาการได้ทุก 4-6 ชั่วโมงและหากพักการใช้งานและกินยาแก้ปวดที่แพทย์จ่ายมาแล้วยังไม่ดีขึ้น ปวดมากขึ้นเรื่อยๆ ลงน้ำหนักไม่ค่อยได้ กล้ามเนื้อขาอ่อนแรง หรือชา ร่วมด้วย ให้รีบกลับไปพบแพทย์เพื่อตรวจหาสาเหตุนอกเหนือจากกล้ามเนื้ออักเสบดังกล่าวไป